Komisijos sprendimas
2001 m. kovo 29 d.
įgaliojantis laboratorijas tikrinti tam tikrų naminių mėsėdžių gyvūnų vakcinacijos nuo pasiutligės efektyvumą
(pranešta dokumentu Nr. C(2001) 951)
(tekstas svarbus EEE)
(2001/296/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo [1], ypač į jo 5 straipsnio 2 dalį,
kadangi:
(1) Tarybos direktyva 92/65/EEB [2] nustato karantinui alternatyvią sistemą, taikomą į tam tikrų valstybių narių, kuriose pasiutligės nėra, teritoriją įvežamiems tam tikriems naminiams mėsėdžiams gyvūnams. Pagal šią sistemą reikalaujama atlikti patikrinimus dėl šių gyvūnų vakcinacijos efektyvumo titruojant antikūnus.
(2) Vadovaujantis Sprendimu 2000/258/EB AFSSA laboratorija Nanse (Prancūzija) buvo paskirta atsakinga už reikalavimų, būtinų standartizuoti serologinius tyrimus, siekiant kontroliuoti vakcinacijų nuo pasiutligės efektyvumą, nustatymą.
(3) Kaip karantinui alternatyvi priemonė buvo nustatyta kvalifikacijos tikrinimo programa dėl paskiepytų naminių mėsėdžių gyvūnų pasiutligės antikūnų titravimo.
(4) AFSSA laboratorija Nanse turi įgyvendinti nustatytą laboratorijų kvalifikacijos tikrinimo programą, kad būtų aprobuoti laboratorijų atliekami tam tikrų mėsėdžių gyvūnų, vakcinuotų nuo pasiutligės, serologiniai tyrimai.
(5) Kai kurios valstybės narės pateikė paraiškas dėl laboratorijų, skirtų patikrinti tam tikrų naminių mėsėdžių gyvūnų vakcinacijos nuo pasiutligės efektyvumą, patvirtinimo.
(6) AFSSA laboratorija Nanse įvertino iš valstybių narių gautas paraiškas ir šio tikrinimo rezultatus nusiuntė Komisijai.
(7) Besiremdama tikrinimo rezultatais, Komisija gali sudaryti laboratorijų, įgaliotų atlikti nuo pasiutligės paskiepytų mėsėdžių gyvūnų serologinį titravimą, sąrašą.
(8) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Valstybių narių nurodytos laboratorijos, įgaliotos atlikti tyrimus, siekiant įvertinti tam tikrų naminių mėsėdžių gyvūnų vakcinacijos nuo pasiutligės efektyvumą, išvardytos priede.
2 straipsnis
Šis sprendimas skirtas valstybėms narėms.
Priimta Briuselyje, 2001 m. kovo 29 d.